CELEX: 
Language: ro
Date: 2019-03-14 00:00:00
Title: REGULAMENTUL DELEGAT (UE) …/… AL COMISIEI de completare a Regulamentului (UE) nr. 305/2011 al Parlamentului European și al Consiliului prin stabilirea unor clase de performanță în ceea ce privește permeabilitatea la aer pentru luminatoarele din material plastic și din sticlă și trapele de acoperiș

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului
                  1
                recunoaște două modalități principale de stabilire a claselor de performanță pentru caracteristicile esențiale ale produselor pentru construcții. În conformitate cu articolul 27 alineatul (1) și cu articolul 60 litera (f), acest lucru poate fi realizat prin acte delegate ale Comisiei Europene, în timp ce articolul 27 alineatul (2) permite utilizarea, în acest scop, a standardelor armonizate, pe baza unui mandat revizuit. În conformitate cu articolul 27 alineatul (2) primul paragraf, în cazul în care Comisia a stabilit astfel de clase, organismele de standardizare europene trebuie să utilizeze respectivele clase în standardele armonizate.
            
            
               Potrivit definiției conținute la articolul 2 alineatul (7) din Regulamentul (UE) nr. 305/2011, „clasă” înseamnă o gamă, delimitată de o valoare minimă și una maximă, de niveluri de performanță ale unui produs pentru construcții. Prin urmare, conform Regulamentului (UE) nr. 305/2011, clasele exprimă întotdeauna un interval dat al performanțelor determinate ale produsului.
            
            
               În plus, Regulamentul (UE) nr. 305/2011, spre deosebire de actul predecesor acestuia, Directiva 89/106/CEE a Consiliului, nu face distincția între diferitele tipuri de clase în funcție de originea lor. Prin urmare, clasele de performanță stabilite de Comisia Europeană și cele stabilite de organismele de standardizare europene trebuie să fie recunoscute și respectate exact în același mod.
            
            
               Trimiterea la standardul european de produs EN 1873:2005 privind luminatoarele individuale de material plastic a fost publicată pentru prima dată în conformitate cu Directiva 89/106/CEE în Jurnalul Oficial al Uniunii Europene din iunie 2006
                  2
               . Acest standard armonizat nu conținea o clasificare pentru performanța produselor reglementate în ceea ce privește caracteristica esențială de permeabilitate la aer.
            
            
               Recent, Comitetul European de Standardizare (CEN) a prezentat Comisiei Europene o nouă versiune a acestui standard, EN 1873:2014+A1:2016. Această versiune cuprinde o clasificare a performanței produselor reglementate în raport cu caracteristica esențială de permeabilitate la aer, cu trei clase de performanță introduse. Acest standard este în prezent în curs de revizuire în cadrul CEN, astfel încât să acopere luminatoarele din material plastic și din sticlă și trapele de acoperiș. Se prevede includerea a trei părți în următoarea versiune, și anume EN 1873-1, EN 1873-2 și EN 1873-3. Toate cele trei părți vor conține respectiva clasificare.
            
            
               Trimiterea la standardul european de produs EN 14963:2006 privind luminatoarele continue de material plastic a fost publicată pentru prima dată în conformitate cu Directiva 89/106/CEE în Jurnalul Oficial al Uniunii Europene din iulie 2009
                  3
               . Acest standard armonizat nu conținea o clasificare pentru performanța produselor reglementate în ceea ce privește caracteristica esențială de permeabilitate la aer.
            
            
               Recent, CEN a informat Comisia Europeană că următoarea versiune revizuită a acestui standard va include aceeași clasificare în ceea ce privește performanța produselor reglementate în raport cu caracteristica esențială de permeabilitate la aer, astfel cum a fost introdusă în standardul EN 1873.
            
            
               În conformitate cu standardele de mai sus, evaluarea performanței în ceea ce privește permeabilitatea la aer trebuie realizată prin utilizarea unor niveluri diferite de presiune internă, care cresc pas cu pas de la nivelul de 4 Pa la nivelul de 100 Pa. Clasificarea rezultatelor poate fi exprimată în cadrul unei diagrame care descrie cele trei clase sub formă de dreptunghiuri delimitate de linii drepte între nivelurile care indică rezultatele de diferențiere la nivelurile de presiune internă 4 Pa și 100 Pa.
            
            
               Întrucât, în cadrul aplicării Regulamentului (UE) nr. 305/2011, introducerea unor astfel de noi clasificări în standarde armonizate chiar de către organismele europene de standardizare ar necesita emiterea de noi mandate revizuite, fapt care nu a avut loc și ar putea necesita mai mult timp, s-a considerat mai oportun să se continue cu prezentul regulament delegat. 
            
            
               Nu s-a considerat adecvat să se includă alte clasificări de performanță conținute în standardele disponibile în domeniul de aplicare al regulamentului delegat deoarece, în temeiul Regulamentului (UE) nr. 305/2011, aceste clasificări cuprinse în standardele armonizate, a căror referință a fost publicată în temeiul Directivei 89/106/CEE în Jurnalul Oficial al Uniunii Europene, trebuie considerate ca fiind aplicabile în temeiul Regulamentului (UE) nr. 305/2011 fără să fie necesare alte acțiuni.
            
            
               2.CONSULTĂRI PREALABILE ADOPTĂRII ACTULUI
            
            
               Proiectul de regulament delegat a fost discutat în cadrul reuniunii Grupului consultativ privind produsele pentru construcții
                  4
                (GC) la 15 martie 2017. De asemenea, proiectul a făcut obiectul unei consultări scrise între experți între 1 și 31 martie 2017. Înainte de aceste etape, toate statele membre au fost invitate să numească experți care să participe la consultarea scrisă. Pe lângă acești experți, au fost consultate și alte părți interesate externe. Documentele discutate în cadrul grupului consultativ privind produsele pentru construcții și având relevanță pentru consultarea scrisă au fost transmise, simultan, Parlamentului European și Consiliului, în conformitate cu Înțelegerea comună privind actele delegate. Observațiile prezentate în acest context au fost luate în considerare la elaborarea proiectului final al prezentului act destinat consultării interservicii.
            
            
               Acesta a fost publicat pentru feedback din partea publicului pe portalul pentru o mai bună legiferare între 8 noiembrie 2018 și 6 decembrie 2018 și a fost notificat OMC din 15 noiembrie 2018 până la 14 ianuarie 2019; trei părți interesate au oferit feedback. Toate cele trei observații au avut caracter tehnic și au vizat îmbunătățirea definițiilor din anexă, au fost toate valabile și au dus la îmbunătățirea anexei în consecință.
            
            
               3.ELEMENTELE JURIDICE ALE ACTULUI DELEGAT
            
            
               În conformitate cu articolul 27 din Regulamentul (UE) nr. 305/2011, se pot stabili clase de performanță pentru caracteristicile esențiale ale produselor pentru construcții. În conformitate cu articolul 27 alineatul (1) și cu articolul 60 litera (f), acest lucru poate fi realizat prin acte delegate ale Comisiei. În conformitate cu articolul 27 alineatul (2) primul paragraf, în cazul în care Comisia a stabilit astfel de clase, organismele de standardizare europene trebuie să utilizeze respectivele clase în standardele armonizate.
            
            
               Potrivit articolului 2 alineatul (7) din Regulamentul (UE) nr. 305/2011, „clasă” înseamnă o gamă, delimitată de o valoare minimă și una maximă, de niveluri de performanță ale unui produs pentru construcții. Regulamentul (UE) nr. 305/2011 nu face distincția între diferitele tipuri de clase. Prin urmare, clasele de performanță stabilite de Comisie și cele stabilite de organismele de standardizare europene trebuie să fie recunoscute și respectate exact în același mod.
            
            
               Întrucât, în cadrul aplicării Regulamentului (UE) nr. 305/2011, introducerea de noi clasificări de performanță în standardele armonizate chiar de către organismele europene de standardizare ar necesita emiterea unor noi mandate revizuite, fapt care nu a avut loc, s-a considerat mai oportun să se continue cu prezentul proiect de regulament delegat. Din aceste motive, ar trebui să se adopte regulamentul delegat pentru a stabili noi clase de performanță pentru familiile de produse menționate mai sus.
            
         
         
            
               Regulamentul delegat respectă principiul proporționalității. Acesta duce la atenuarea anumitor dificultăți cauzate de Regulamentul (UE) 305/2011 cu privire la stabilirea de sisteme de clasificare pentru performanța produselor pentru construcții și, prin urmare, poate fi evaluat ca fiind avantajos pentru întregul sector european al construcțiilor.
            
            
               REGULAMENTUL DELEGAT (UE) …/… AL COMISIEI
            
            
               din 14.3.2019
            
            
               de completare a Regulamentului (UE) nr. 305/2011 al Parlamentului European și al Consiliului prin stabilirea unor clase de performanță în ceea ce privește permeabilitatea la aer pentru luminatoarele din material plastic și din sticlă și trapele de acoperiș
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului
                  5
               , în special articolul 27 alineatul (1),
            
            
               întrucât:
            
            
               (1)Standardul european EN 1873 privind luminatoarele individuale de material plastic a fost adoptat inițial de Comitetul European de Standardizare (CEN) în 2005, iar standardul european EN 14963 privind luminatoarele continue de material plastic a fost adoptat în 2006. Aceste standarde armonizate nu conțineau o clasificare pentru performanța produselor reglementate în ceea ce privește caracteristica esențială de permeabilitate la aer.
            
            
               (2)Pentru a răspunde mai bine nevoilor pieței, noile versiuni ale standardelor respective, EN 1873-1, EN 1873-2 și EN 1873-3, care acoperă luminatoarele din material plastic și din sticlă și trapele de acoperiș, precum și EN 14963 ar trebui să includă o clasificare pentru performanța produselor reglementate în ceea ce privește caracteristica esențială de permeabilitate la aer. Clasificarea ar trebui să prevadă trei clase de performanță.
            
            
               (3)În conformitate cu articolul 27 din Regulamentul (UE) nr. 305/2011, clasele de performanță pentru caracteristicile esențiale ale produselor pentru construcții pot fi stabilite fie de către Comisie, fie de către un organism european de standardizare, pe baza unui mandat revizuit, emis de Comisie. Având în vedere necesitatea de a stabili clase suplimentare de performanță cât mai curând posibil, Comisia ar trebui să stabilească noile clase de performanță. În conformitate cu articolul 27 alineatul (2) din regulamentul menționat, clasele respective trebuie utilizate în standardele armonizate,
            
            
            
               ADOPTĂ PREZENTUL REGULAMENT:
            
            
               Articolul 1
            
            
               Sunt stabilite clasele de performanță în ceea ce privește permeabilitatea la aer pentru luminatoarele din material plastic și din sticlă și trapele de acoperiș, astfel cum sunt prevăzute în anexă.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 14.3.2019
            
         
         
            
               
                     Pentru Comisie
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  
                        JO L 88, 4.4.2011, p. 5.
               
               
                  
                     (2)
                  
                        JO C 134, 8.6.2006, p. 1.
               
               
                  
                     (3)
                  
                        JO C 152, 4.7.2009, p. 9.
               
               
                  
                     (4)
                  
                        Referința E01329 în Registrul grupurilor de experți și al altor entități similare al Comisiei.
               
               
                  
                     (5)
                  
                        JO L 88, 4.4.2011, p. 5.
               
            
      
    ---documentbreak--- 
      
         
         
            
               ANEXĂ 
            
            
               Clase de performanță în ceea ce privește permeabilitatea la aer pentru luminatoarele din material plastic și din sticlă și trapele de acoperiș
            
            
            
                     
                        Clasa
                     
                  
                  
                     
                        Valoarea-limită inferioară pentru presiune internă 
                           (4 Pa)
                     
                  
                  
                     
                        Valoarea-limită superioară pentru presiune internă 
                           (100 Pa)
                     
                  
               
                     
                  
                  
                     
                        Permeabilitate la aer 
                        (în m3/(h.m))
                     
                  
               
                     
                        A*
                     
                  
                  
                     
                        < 1,4
                     
                  
                  
                     
                        < 12
                     
                  
               
                     
                        B
                     
                  
                  
                     
                        ≥1,4
                     
                  
                  
                     
                        ≥12
                     
                  
               
                     
                        C
                     
                  
                  
                     
                        ≥ 6
                     
                  
                  
                     
                        ≥ 50
                     
                  
               
                     
                        * În cazul clasei A, în plus față de declararea clasei, cea mai mică valoare măsurată a tuturor nivelelor de presiune trebuie declarată prin utilizarea modelului următor: Clasa A [presiune internă (100 Pa), rată de pierdere evaluată].
                     
                     
                        Notă: Limitele claselor utilizate în acest tabel pot fi derivate din următoarea formulă: 
                        
                           
                     
                     
                        unde:
                     
                     
                        Q          este rata de pierdere în m³ pe oră, per m liniar de perimetru de luminator în timpul unei încercări efectuate sub presiune internă.
                     
                     
                        P           este presiunea internă în timpul unei încercări (în Pa)
                     
                     
                        Q100      este rata de pierdere în m³ pe oră, pe m liniar de perimetru de luminator, la o presiune internă de 100 Pa